kardosdrur/scandi-wiki huggingface dataset:
5th Kirkcudbrightshire Rifle Volunteers Football Club

5th Kirkcudbrightshire Rifle Volunteers Football Club (5th KRV FC) var en fodboldklub i Dumfries, Skotland, som eksisterede i perioden 1879–1896. Klubben spillede sine hjemmekampe på Palmerston Park i Dumfries.

5th Kirkcudbrightshire Rifle Volunteers var blevet oprettet i 1860 som reaktion på den stigende uro i Europa og det britiske imperium. Der blev i alt oprettet elleve kompagnier i Galloway, som dronning Victoria godkendte. 5th KRV var stationeret i Maxwelltown, som senere blev en del af Dumfries, indtil reorganiseringen af de private militser i 1908, hvor alle frivillige korps i Galloway blev optaget i 5th King's Own Scottish Borderers Regiment.

Fodboldklubben blev dannet i 1879 og dens første spilledragt var en passende patriotisk rød- og blåstribet trøje med hvide shorts og røde sokker. I 1883 blev farven på trøjerne imidlertid ændret til rent blå, mens farven på shortsene gennem resten af klubbens levetid vekslede mellem marineblå og hvid.

5th KRV FC var et fremgangsrigt pokalhold, som vandt alle de lokal pokalturneringer flere gange. Holdet deltog også i hver eneste udgave af Scottish Cup fra 1880-81 til 1894-95, med undtagelse af sæsonen 1891-92, men det blev ofte slået ud af lokalrivalerne Queen of the South Wanderers FC. De to holds første runde-kamp i 1883-84 på Palmerston Park endte uafgjort 7-7, hvilket fortsat er den målrigeste uafgjorte kamp i Scottish Cup's historie. 5th KRV's bedste resultat i Scottish Cup blev en ottendedelsfinale i 1890-91.

Klubben deltog også i den første sæson af South of Scotland Football League i sæsonen 1892-93 season, hvor syv hold ver med. Men ligaen gik hurtigt i opløsning og sæsonen blev aldrig færdigspillet.

Efter omdannelsen af de frivillige styrker i 1896 blev en ny fodboldklub dannet, Maxwelltown Volunteers FC, som fortsatte med at spille på Palmerston Park indtil 1908, hvor klubben blev gendannet under navnet 5th King's Own Scottish Borderers Regiment FC (5th KOSB). Efter at tropperne vendte hjem efter første verdenskrig, slog 5th KOSB sig sammen med andre hold i Dumfries-området og dannede i 1919 den nuværende klub Queen of the South FC.

Titler 
Southern Counties Cup: 1891-92, 1893–94
Churchill Cup: 1881-82 (delt), 1883–84, 1888–89, 1890–91, 1893–94, 1894–95
Southern Counties Charity Cup: 1883-84, 1889–90, 1890–91, 1893–94

Kilder 

Fodboldklubber i Skotland
Etableret i 1879
Ophørt i 1896
True North

True North også True North/Live Med DR UnderholdningOrkestret er et album af Tina Dickow og DR UnderholdningsOrkestret. Tina Dickow optrådte i maj 2010 med DR UnderholdningsOrkestret i Koncerthuset. Det blev til fire succesfulde koncerter, så Tina valgte derfor at optræde i koncerthuset året efter; denne gang med fem udsolgte koncerter. Succesen blev gjort til udgivelsesmateriale, da Tina den 14. november 2011 udgav en kombineret CD/DVD med navnet True North/Live Med DR UnderholdningOrkestret. Kun ét af numrene blev studieindspillet i en efterfølgende single, nemlig hittet "True North", der udkom 22. november 2011.

Tina Dickow-album
Album fra 2011
Talbot Solara

Talbot Solara var en stor mellemklassebil som blev introduceret i april 1980. Modellen var teknisk baseret på Simca 1307 og fandtes kun som firedørs sedan. Den solgtes med motorer fra 1,4 til 1,6 liters slagvolume. Solara blev bygget i Frankrig og Spanien og blev den sidste personbil som solgtes under varemærket Talbot. Modellen udgik i 1986.

Varianter 
 LS (1.442 cm³, 70 hk)
 GL (1.442 cm³, 85 hk)
 GLS (1.442 cm³, 85 hk og 5-trins gearkasse)
 SX (1.592 cm³, 88 hk)

Eksterne henvisninger 

Solara
Store mellemklassebiler
Forhjulstrukne biler
Biler introduceret i 1980
Biler fra 1980'erne

en:Simca 1307
Talbot Tagora

Talbot Tagora var en øvre mellemklassebil bygget af Talbot mellem 1981 og 1984.

Da  Chrysler Europes model Chrysler-Simca 180 var begyndt at blive forældet i design, og egentlig et flop, begynde man i stedet at arbejde på en efterfølger. Denne gang sigtede man højere, og den nye model skulle være større og mere luksuriøs end 180. Desuden antog man at den sekscylindrede PRV-motor var et godt valg for at kunne sælge en bil i direktionsklassen. Da PSA Peugeot Citroën overtog Talbot i 1978 var arbejdet med den nye bil kommet så langt, at den nye ledelse gav grønt lys for lancering. Men først blev den tilpasset for at kunne benytte så mange Peugeot 604-komponenter som muligt.

PSA ændrede navnet på Chrysler Europe til Talbot, og bilen blev præsenteret på Paris Motor Show i 1980 som Talbot Tagora. Desværre gjorde Talbot'en ikke et større indtryk på markedet end sin forgænger. En grund til dette kan være bilens intetsigende formgivning. Desuden var Talbot et nyt navn uden prestige, og bilen havde intet at tilbyde som fik kunderne til at vælge Tagora frem for dens konkurrenter. Produktionen indstilledes i begyndelsen af 1984, og varemærket Talbot forsvandt et par år senere.

Motorer

Kilder

Eksterne henvisninger 

Tagora
Øvre mellemklassebiler
Baghjulstrukne biler
Biler introduceret i 1981
Biler fra 1980'erne
Tatarisk (sprog)

Tatarisk er et sprog, der tales af omkring 5,4 millioner mennesker. Det er et altaisk sprog. Tatarisk er officielt sprog i den autonome republik Tatarstan i Rusland.

Skriftsprog 

Skriftsproget før 920'erne blev overtaget fra "bolgariske sprog", der benyttede oghurisk skriftsprog. Siden er også det arabiske alfabet, latinske alfabet og kyrilliske alfabet blevet brugt.

Før 1928 blev tatarisk skrevet med et arabisk alfabet (Iske imla til 1920, Yanga imla 1920-1928).

I Sovjetunionen blev tatarisk efter 1928 skrevet med det latinske alfabet kaldet "Jaᶇalif" (nyt alfabet).

I 1939 blev et kyrillisk-tatarisk skriftsprog udviklet i Tatarstan, der benyttedes i andre dele af Sovjetunionen. Skriftsproget benyttes stadig både i Tatarstan og Kasakhstan.

I 1999 vedtog Republikken Tatarstan en lov om et officielt tatarisk latinsk alfabet, der trådte i kraft i 2001. I 2002 tilsidesatte en russisk føderal lov det latinsk-tatariske skriftsprog og gjorde kyrillisk til det eneste officielle skriftsprog i Tatarstan. I 2004 blev forsøget på at indføre det latinsk-baserede alfabet for tatarisk yderligere besværliggjort, da forfatningsdomstolen fastslog, at den føderale lovgivning fra 15. november 2002 havde mandat til at fastslå, at brugen af kyrillisk som administrationsskriftsprog for republikkerne i Den Russiske Føderation er i overensstemmelse med den russiske forfatning. I overensstemmelse med forfatningsdomstolens afgørelse omstødte Republikken Tatarstans højesteret den 28. december 2004 den tatariske lov, der gjorde det latinske alfabet officielt. Loven er blevet kritiseret af både det tatarstanske parlament og menneskerettighedsorganisationer.

I Kina bruges arabisk alfabet fortsat af tatarer.

 Tatarisk-kyrilliske alfabet (bogstavsorden vedtaget i 1997):

 1999 Tatarisk-latinsk alfabet, vedtaget ved lov af Republikken Tatarstan men afskaffet af Republikken Tatarstans højesteret 2004:

Kilder

Eksterne henvisninger 

Sprog i Rusland
Tyrkiske sprog
Republikken Tatarstan
Danmarks U/20-fodboldlandshold

Danmarks U/20-fodboldlandshold eller U/20-landsholdet er et hold under Dansk Boldspil-Union (DBU), udvalgt blandt alle danske fodboldspillere under 20 år, til at repræsentere Danmark i internationale U/20-fodboldturneringer arrangeret af FIFA og UEFA samt i venskabskampe mod andre nationale fodboldforbunds udvalgte U/20 hold.

Referencer

Eksterne henvisninger 
 
  

U/20-fodboldlandshold i Europa
 U/20-fodboldlandshold
Nadia Malm

Nadia Malm Hansen (født 22. oktober 1986), bedre kendt som Nadia Malm er en dansk sangerinde bedst kendt for sit samarbejde med Svenstrup & Vendelboe.

Hun deltog i det danske realityshow Idols i sæson 2 i 2004 som blev sendt på TV3. Hun blev en af de tre nederste i den første uge af showet og blev elimineret sammen med Jacob. Trods de glansløse resultater i Idols, fortsatte hun den musikalske karriere.

Hendes samarbejde med Svenstrup & Vendelboe gav dem en førsteplads på den danske Singles Chart med singlen "Dybt Vand" featuring Nadia Malm. Dette blev fulgt op af en anden succesfuld single fra Svenstrup & Vendelboe, "Glemmer Dig aldrig" igen med Nadia Malm som featuring.

Med sangen "Glemmer Dig aldrig" vandt hun sammen med Svenstrup & Vendelboe Dancechart.dk-Prisen, Årets Danske DeeJay-Favorit, DK-Prisen og The Voice Clubbing-Prisen. Dermed tog de en statuette i alle de kategorier, de var nomineret i. Dette skete ved Danish DeeJay Awards søndag den 31. marts 2013.

Nadia Malm deltog i Dansk Melodi Grand Prix i 2014 med sangen "Before You Forget Me". Hun gik dog ikke videre i top 3.

Nadia Malm har fast radiovært på The Voice fra 2016 - 2018, og er i dag radiovært/programchef på Radio NRJ.

Diskografi

Singler 
 2011: "Dybt vand" (Svenstrup & Vendelboe ft. Nadia Malm)
 2012: "Glemmer dig aldrig" (Svenstrup & Vendelboe feat. Nadia Malm)
 2012: "En Som Er Din (Jeg Gi'r Slip)"
 2013: "Uafhængig"
 2014: "Before you forget me"
 2014: "Hvor er du nu" (feat. Svenstrup & Vendelboe)
 2017 "Gå"
 2019 "Bedste Jul" (Nadia Malm / Nadia Gattas), udgivet under alias "Nadia & Nadia"
 2020 "Come With Me" (Chriz feat. Nadia Malm)

Kilder

Eksterne henvisninger 
 

Sangere fra Danmark
Deltagere ved Dansk Melodi Grand Prix 2014
Josef Brems

Josef Ludwig Brems OPraem (7. august 1870 i Testelt i Belgien – 5. april 1958 i København) var en romerskkatolsk biskop og apostolisk vikar for Danmark.

Brems tiltrådte Præmonstratenserordenen efter at han havde taget sin studentereksamen, og efter at have aflsuttet sine studier i teologi blev han ordineret til præst den 9. marts 1895 af kardinal Benedetto Lorenzelli. Derefter virkede han som sognepræst i både det nordlige Tyskland samt Danmark. Den 10. oktober 1922 udnævntes Brems af Pave Pius 11. til apostolisk vikar for Danmark med titulærtitelen Biskop af Roskilde. Han konsekreredes til biskop den 25. januar 1923 af kardinal Desiré-Félicien-François-Joseph Mercier og biskopperne Thomas Heylen og Arnold Diepen som medkonsekratorer. Brems pensioneredes i 1938 og efterfulgtes af Theodor Suhr den 13. december 1938. Han var Kommandør af 2. grad af Dannebrogordenen.

Eksterne henvisninger 
 Profil hos Catholic Hierarchy 
 Kraks Blå Bog 1929

Katolske biskopper
Personer i Kraks Blå Bog (afdøde)
Kommandører af Dannebrog
Personer fra Belgien
Djerf al Nadaf

Djerf al Nadaf er et område i Irak ved Bagdad.

Området blev videre kendt da informanten Curveball overfor den tyske efterretningstjeneste påstod at der foregik biologisk våbenproduktion sted med mobile produktionsfaciliteter parkeret i en lagerbygning.
Komplekset blev undersøgt flere gange for biologiske våben.
Første gang den 8. februar 2003 af FNs våbeninspektionshold, Bravoholdet, med Rocco Casagrande og Kay Mereish.

Efter invasionen af Irak i 2003 hvor amerikanerne fik kontrol over Irak undersøgte også CIA adskillige gange stedet. Ingen fandt biologiske våben der.

Referencer 

Byer i Irak
Dansk Golf Union

Dansk Golf Union (DGU) er det officielle specialforbund for golfsporten i Danmark. Forbundet havde 30. september 2011 i alt 186 medlemsklubber med samlet 152.801 aktive medlemmer. Derudover havde klubberne registreret 20.174 passive medlemmer. Dansk Golf Union er det andet største forbund under Danmarks Idræts-Forbund, efter fodboldens Dansk Boldspil-Union.

Forbundet er medlem af det internationale forbund International Golf Federation og Danmarks Idræts-Forbund.

Dansk Golf Unions formål er som interesseorganisation for DGU´s medlemmer at virke for golfspillet. DGU skal arbejde for udbredelse og forbedring af muligheder for udøvelse af alle DGU's aktiviteter i Danmark for såvel bredden som eliten, alt under rimelig hensyntagen til natur og miljø.

Historie 
Efter initiativ fra fire golfklubber i Esbjerg, Odense, Helsingør og København blev Dansk Golf Union stiftet i 1931. I 1936 var der 884 registrerede golfspillere fordelt på 8 klubber. Fra 1995 til 2005 steg tallene fra 117 klubber og 74.953 medlemmer, til 154 klubber og 154.382 golfspillere.

Eksterne henvisninger 
 Dansk Golf Unions officielle hjemmeside

Referencer 

Golf i Danmark
Golf Union
Etableret i 1931
Femörefortet

Femörefortet eller Femöre fort er et kystartillerianlæg sprængt i klippen under halvøen Femöre sydøst for byen Oxelösund. Den indgik i en serie lignende forter, der byggedes i 1960'erne og 1970'erne som forsvar mod angreb fra Sovjetunionen og kaldtes  "Batteri OD" i den svenske marine. Femörefortet udgik fra forsvarsorganiseringen i 1997 og skulle fjernes i 2003. En interesse på stedet har dog gjort, at meget af fortet er bevaret. Fortet er siden 2003 åbent for besøgende.

Bevæbningen bestod af tre 7,5 cm tornpjäs m/57 med en rækkevidde på 13 kilometer. Bemandingen udgjordes af 70 mand. Fortet var selvforsynende med elektricitet og vand og havde en beregnet udholdenhed på en måned. Det er bygget for at kunne modstå angreb med kemiske våben og taktiske kernevåben. Anlægget er 3.300 kvadratmeter, og de forskellige rum forbindes af over 450 m lange tunneller. Overvågning af indløbet skete med radar og  periskop.

Se også 
Femöre naturreservat

Eksterne henvisninger 

Föreningen Femörefortet  
 Femöre fort på Subterranea Britannica 

Bygninger, konstruktioner og anlæg i Södermanlands län
Fæstningsanlæg i Sverige
Harpa Sif Eyjólfsdóttir

Harpa Sif Eyjólfsdóttir (født 9. maj 1987) er en islandsk håndboldspiller. Hun spiller på Islands håndboldlandshold, og deltog under VM 2011 i Brasilien.

Referencer 

Håndboldspillere fra Island
Stella Sigurðardóttir

Stella Sigurðardóttir (født 30. marts 1990) er en islandsk håndboldspiller. Hun spiller på Islands håndboldlandshold, og deltog under VM 2011 i Brasilien.

Referencer 

Håndboldspillere fra Island
Personer fra Reykjavik
Ķīšezers

Ķīšezers er en stor sø i den nordøstlige del af Riga, hovedstaden i Letland.

Søen afløb oprindeligt via Langa i floden Gauja. I det 13. århundrede ændrede cisterciensermunke søens afløb til at gå via Mīlgrāvis ud i Daugava for at drive en vandmølle. Søens vandspejl ligger under normale omstændigheder lavere end havets. Ved vestenvind og tidevand strømmer af og til saltvand fra Rigabugten i søen. Søens hovedtilløb er søen Jugla. Ķīšezers' tre øers areal er sammenlagt på otte hektar. Der er konstateret 11 fiskearter i søen.

Ķīšezers er sammen med nabosøen Jugla et populært udflugtssted for Rigas indbyggere, på vestbredden ligger Riga Zoo og Ozo Golf Club.

Litteratur 
 Guntis Kavacs: Latvijas daba: enciklopēdija (6. bind), Rīga 1995,

Kildehenvisninger

Eksterne henvisninger 
 Artikel hos ezeri.lv 

Søer i Letland
Riga
Tiltalefrafald

Tiltalefrafald er anklagemyndighedens beslutning om at undlade at rejse tiltale mod en person i en straffesag, selv om den anklagemyndigheden anser personen for skyldig. Hjemlen til anklagemyndighedens beslutning om ikke at rejse tiltale findes i retsplejelovens § 722, der beskriver under hvilke omstændigheder anklagemyndigheden kan træffe beslutning om tiltalefrafald.

Tiltalefrafald kan besluttes i følgende tilfælde:

 hvis forholdet ikke kan give anden straf end bøde og der ikke er behov for at fastsætte en straf,
 hvor der fastsættes vilkår om at sigtede undergives hjælpeforanstaltninger efter serviceloven
 hvor sigtede var under 18 år på gerningstidspunktet, og der fastsættes vilkår om enten betaling af en bøde eller vilkår om samfundstjeneste
 hvor sigtede enten er dømt for forholdet i udlandet eller tidligere er straffet for andre forhold, hvorfor det nu påsigtede forhold ville skulle udløse tillægstraf, og den yderligere straf må forventes at være ubetydelig, og der ikke er væsentlig behov for sådan tillægsstraf
 hvis det vil være vanskeligt eller langsommeligt at gennemføre straffesagen, og det skønnes at ressourcerne ikke står mål med den straf, der kan forventes idømt,
 hvis der er særlig hjemmel til tiltalefrafald, eller
 hvis det følger af bestemmelser fastsat af justitsministeren eller rigsadvokaten.

Afgørelsesformen finder særligt anvendelse over for lovovertrædere under 18 år og er knyttet til bødestraf og/eller særlige vilkår. Tiltalefrafaldet meddeles den sigtede ved meddelelse fra anklagemyndigheden.

Sigtede skal først tilstå uforbeholdt i retten, før tiltalefrafald kan blive relevant, jf. retsplejeloven § 723, stk. 2.

Referencer

Ekstern henvisning 
 Juridisk leksikon

Strafferet
Juridiske begreber
Bordtennis Danmark

Bordtennis Danmark (BTDK) er bordtennisens officielle specialforbund i Danmark. Forbundet havde 2020 i alt 201 klubber med i alt 9.171 medlemmer.

Forbundet er medlem af de internationale forbund International Table Tennis Federation, European Table Tennis Union og Northeuropean Table Tennis Union. Desuden er BTDK optaget i Danmarks Idræts-Forbund.

Historie 
Som en sammenslutning af seks lokale bordtennisunioner blev Dansk BordTennis Union stiftet den 16. januar 1943. Dette var samme år som der første gang blev afholdt Danmarksmesterskaberne i bordtennis.

I 1946 blev unionen medlem af International Table Tennis Federation og året efter af Danmarks Idræts-Forbund.

Dansk BordTennis Union afholdte EM i bordtennis i 2005 ved et stævne i Aarhus. Der vandt Danmark EM-titlen for hold. I 2010 blev det offentliggjort at unionen igen skulle være arrangør for europamesterskaberne. EM i bordtennis 2012 foregik i oktober 2012 i Boxen i Herning.

Ved forbundets årsmøde i juni 2019 blev der vedtaget en større strukturændring for dansk bordtennis, og i den anledning ændredes navnet fra Dansk Bordtennis Union (DBTU) til Bordtennis Danmark (BTDK).

Turneringer 
Herrer:

 Bordtennisligaen Herrer
 1. division
 2. division øst
 2. division vest
 3. division øst
 3. division vest

Damer:

 Bordtennisligaen Damer
 1. division

Ungdom:

 Juniorligaen
 Drengeligaen, kreds 1
 Drengeligaen, kreds 2
 Pigeligaen, kreds 1
 Pigeligaen, kreds 2

Referencer

Eksterne henvisninger 
 Bordtennis Danmarks officielle hjemmeside

Bordtennis i Danmark
Danmarks Idræts-Forbund
Etableret i 1943
Lee Rochester Sørensen

Lee Rochester Sørensen (født 30. april 1994) er en dansk fodboldspiller, der spiller for Nest-Sotra IL.

Baggrund 
Rochester har dansk-engelsk afstamning med rødder i Jamaica.

Karriere 
Han startede sin karriere i ungdomsafdelingen i Boldklubben Velo. Da han var 15 år, efter at have spillet for Team Lolland, tiltrådte han fodboldakademiet hos HB Køge.

Den 9. april 2010 gjorde Rochester som 16-årig sin debut i den danske 1. division i en kamp mod Hobro IK og brød dermed rekorden for at være den yngste spiller til at repræsentere HB Køge.

Rochester underskrev 27. juni 2011 en ny tre-årig aftale om at beholde ham i Køge frem til 2015. Herefter skiftede han til FC Vestsjælland, inden han i begyndelsen af 2016 returneredes til HB Køge.

Rochester forlod i juni 2018 HB Køge for at forsøge sig i en ny klub. Efter tre måneder uden klub skrev han dog alligevel i slutningen af september 2018 under på en halvårig kontrakt gældende frem til nytår samme år med HB Køge. Denne gang blev kontrakten atter ikke forlænget.  

I januar 2019 skrev han under på en kontrakt med Nest-Sotra IL fra den næstbedst norske række.

Referencer

Eksterne henvisninger 

Fodboldspillere fra Danmark
Fodboldspillere fra HB Køge
Fodboldspillere fra Boldklubben Velo
Fodboldspillere fra Lyngby Boldklub
Fodboldspillere fra FC Vestsjælland
Johanne Stockmarr

Johanne Amalie Stockmarr (21. april 1869 i København – 2. februar 1944 smst.) var en dansk pianist, der hørte til sin samtids førende pianister. Hun var søster til skolemanden Albert Stockmarr.

Stockmarr var ud af en kendt københavnsk musikerfamilie med aner tilbage til kontrabassisten Gottlob Stockmarr, der indvandrede til Danmark fra Sachsen i det 18. århundrede. Hun blev elev af sin mor, Anna Stockmarr og Edvard Helsted og gik på Det Kongelige Danske Musikkonservatorium 1885-1888. Senere studerede hun ved Alexis-Henri Fissot i Paris (1890-1891) og Frederik Neruda.

Johanne Stockmarr blev hurtigt en afholdt pædagog og autoritet i klaverspil og underviste først privat, men fra hendes koncertdebut i 1899 blev hun læser på konservatoriet, og i 1914 fastansat samme sted. Hun opnåede stor anerkendelse for sin evne til at forene en virtous teknik med et klangskønt spil og havde en omfattende koncertaktivitet både i Danmark og i udlandet, først og fremmest Tyskland, Sverige og Norge. I 1909 blev hun kgl. hofpianistinde, og i 1918 modtog hun Ingenio et arti, i 1929 Tagea Brandts Rejselegat, i 1939 Den Kongelige Belønningsmedaille i guld samt den Mecklenburgske Fortjenstmedalje i guld. I 1943 blev hun den tredje modtager af Den Kulturelle Fonds Hædersstipendium.

Stockmarr er begravet på Assistens Kirkegård.

Kilder og eksterne henvisninger 
 
 Dansk Biografisk Leksikon
 Dansk Kvindebiografisk Leksikon

Pianister fra Danmark
Personer fra København
Kongelige kammermusici fra Danmark
Ansatte ved Det Kgl. Danske Musikkonservatorium
Personer i Kraks Blå Bog (afdøde)
Personer i Dansk Biografisk Leksikon
Modtagere af Ingenio et arti
Modtagere af Tagea Brandts Rejselegat
Danskere i 1800-tallet
Danskere i 1900-tallet
Personer i Dansk Kvindebiografisk Leksikon
Modtagere af Den Kongelige Belønningsmedalje
Marcel Rømer

Marcel Ibsen Rømer (født 8. august 1991 i Køge) er en dansk professionel fodboldspiller, der spiller for den danske superligaklub Lyngby Boldklub. Hans position på banen er midtbane.

Karriere 
Marcel startede sin karriere i Køge Boldklub men valgte som 9-årige at tage turen til Herfølge Boldklub. Han fik debut i efteråret 2009 imod SønderjyskE.

Viborg FF 
I september 2013 på transfervinduets sidste dag blev Rømer solgt fra HB Køge til Viborg FF, hvor han indgik en tre-årig kontrakt frem til sommeren 2016. Han opnåede i alt 58 ligakampe og scorede 5 mål i Viborg FF, før han i december 2015 skiftede til SønderjyskE.

SønderjyskE 
Den 17. december 2015 blev det oplyst, at Marcel Rømer skifter til SønderjyskE i jagten på mere spilletid. Kontrakten med SønderjyskE er gældende til sommeren 2018. Han fik sin debut for SønderjyskE i Superligaen den 6. marts, da han blev skiftet ind i det 90. minut i stedet for Janus Drachmann i en 3-1-sejr hjemme over Brøndby IF. Det blev til yderligere 11 optrædender for SønderjyskE i den bedste danske række i foråret 2016.

Lyngby Boldklub 
Den 31. august 2019 skiftede Rømer til Lyngby Boldklub på en fireårig aftale.

Personlige liv

Familie 
Marcel Rømer er bror til André Rømer, der også er professionel fodboldspiller.

Rømer er far til to børn, som han har med sin afdøde hustru, Cecilie Dolberg Rømer. 

I slutningen af februar 2022 døde den kun 30-årige Cecilie uventet - formodentlig af et hjertetilfælde. Rømer tog derfor orlov fra fodbolden og vendte tilbage til fodboldbanen i maj 2022.

I tiden efter hustruens død mødte Rømer stor støtte fra sin klub Lyngby Boldklub, men også fra tidligere klubber og holdkammerater - heriblandt Lukas Lerager, som dedikerede et mål til Cecilie, og Jeppe Grønning, som tog Rømer med ned til Viborg FFs fantribunen, så han kunne blive hyldet af sin tidligere klub.

Religion 
Marcel Rømer er religiøs og bærer en halskæde med et kors i. Når han inden træning eller kamp tager halskæden af, kysser han korset og beder en bøn.

Referencer

Eksterne henvisninger  
 
 Superligastatistik på danskfodbold.com

Fodboldspillere fra Danmark
Fodboldspillere fra HB Køge
Fodboldspillere fra Viborg FF
Fodboldspillere fra SønderjyskE